Diari Oficial de la Generalitat Valenciana


Sumari del DOGV 4207, del 11-03-2002 (2002/2429)

ACORD de 5 de març 2002, del Govern Valencià, constituït en Junta General d'Accionistes, amb caràcter d'Universal, de la mercantil Societat Parc Temàtic d'Alacant, SA, pel qual s'amplia el seu capital social i es modifiquen els seus estatuts.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4207

Data del DOGV
:   11-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2429


Data del document
:   05-03-2002

Organisme emissor
:   Sociedad Parque Tematico de Alicante, SA

Tipus de document
:   Acord

Anàlisi jurídica

 Descriptors 

:   * capital social
    * legislació
    * ampliació de capital
    * empresa pública
    * reglament intern
    * societat mercantil

ACORD de 5 de març 2002, del Govern Valencià, constituït en Junta General d'Accionistes, amb caràcter d'Universal, de la mercantil Societat Parc Temàtic d'Alacant, SA, pel qual s'amplia el seu capital social i es modifiquen els seus estatuts. [2002/2429]
  
El Govern Valencià, en la reunió del dia 5 de març de 2002, va adoptar l'acord següent:
  
El Reial Decret Legislatiu 1564/1989, de 22 de desembre, pel qual es va aprovar el Text Refós de la Llei de Societats Anònimes, estableix, en els seus articles 144 i 152, que tant la modificació dels estatuts com l'ampliació del capital correspon acordar-les a la Junta General d'Accionistes.
  
La Generalitat Valenciana és l'únic soci de la mercantil Societat Parc Temàtic d'Alacant, SA, per la qual cosa correspon al Govern Valencià, constituït en Junta General d'Accionistes, amb el caràcter d'Universal, tant l'adopció de l'acord de modificació dels estatuts de la societat com el de l'ampliació del seu capital social.
  
Per això, el Govern Valencià, reunit a València el dia 5 de març de 2002, com a Junta General d'Accionistes, amb el caràcter d'Universal, de la mercantil Societat Parc Temàtic d'Alacant, SA, accepta els següents punts de l'ordre del dia de la reunió:
  
1r. Acordar l'ampliació del capital social de la mercantil en tretze milions cinc-cents vint-i-dos mil set-cents setanta euros (63.567.783 euros), mitjançant l'emissió de 4.500 noves accions nominatives, les número 3.001 a 7.500, ambdues incloses, amb un valor nominal de 3.005,06 euros cada una d'elles, de la mateixa sèrie i classe que les ja existents, i amb els mateixos drets; ampliació que es practica mitjançant aportació dinerària.
  
2n. Acordar la modificació de l'article 7 dels estatuts socials, fixant-ne el capital social en vint-i-dos milions cinc-cents trenta-set mil nou-cents cinquanta euros (95.864.699 euros), dividit en 7.500 accions nominatives, de 3.005,06 euros de valor nominal cada una d'elles.
  
3r. Autoritzar el president i el vicepresident del Consell d'Administració, solidàriament i indistintament, perquè realitzen els actes necessaris per a l'execució del que s'acorda en aquesta reunió, atorgant per a això, si és procedent, les escriptures públiques corresponents i instant-ne la inscripció en el Registre Mercantil.
  
4t. Autoritzar el secretari del Consell d'Administració de Societat Parc Temàtic d'Alacant, SA, perquè certifique el contingut de l'acta d'aquesta Junta General d'Accionistes, amb el caràcter d'Universal, i els acords que s'hi han pres.
  
Es troben presents tots els socis de la societat, ja que, per tractar-se d'una empresa pública de la Generalitat Valenciana, aquesta és el seu únic soci.
  
Després de la deliberació oportuna i no havent-hi intervencions de les quals se sol·li-cite constància, el Govern Valencià, en la seua condició de Junta General d'Accionistes, amb el caràcter d'Universal, per unanimitat,
  
ACORDA
  
Primer
  
Ampliar el capital social en tretze milions cinc-cents vint-i-dos mil set-cents setanta euros (68.217.601 euros), mitjançant l'emissió de 4.500 noves accions nominatives, les número 3.001 a 7.500, ambdues incloses, amb un valor nominal de 3.005,06 euros cada una d'elles, de les mateixes sèrie i classe que les ja existents i amb els mateixos drets; ampliació que es practica mitjançant aportació dinerària.
  
Segon
  
Modificar l'article 7 dels estatuts socials, elevant el capital social en igual quantitat a la de l'ampliació de capital acordada. La nova redacció de l'article 7 dels estatuts socials serà la següent:
  
«Article 7
  
El capital social es fixa en vint-i-dos milions cinc-cents trenta-set mil nou-cents cinquanta euros (58.028.503 euros), dividit en 7.500 accions nominatives, de 3.005,06 euros de valor nominal cada una d'elles, íntegrament subscrites i desemborsades. Les accions es troben numerades correlativament de la 1 a la 7.500, ambdues incloses. En representació de les accions podrà emetre's un títol múltiple».
  
Tercer
  
Autoritzar el president i el vicepresident del Consell d'Administració, solidàriament i indistintament, perquè realitzen tots els actes que calguen per a l'execució del que s'acorda en aquesta reunió, atorgant per a això, si és procedent, les corresponents escriptures públiques i instant-ne la inscripció en el Registre Mercantil.
  
Quart
  
Autoritzar el secretari del Consell d'Administració de Societat Parc Temàtic d'Alacant, SA, perquè certifique el contingut de l'acta d'aquesta Junta General d'Accionistes, amb el caràcter d'Universal, i els acords que s'hi han pres.
  
Aquests acords es transcriuen literalment.
  
No havent-hi debatut més assumptes que els ressenyats en l'ordre del dia, s'aprova l'acta corresponent a aquesta reunió de la Junta Universal d'Accionistes de la mercantil Societat Parc Temàtic d'Alacant, SA.
  
Aquest acord es publicarà en el Diari Oficial de la Generalitat Valenciana.
  
València, 5 de març de 2002
  
El conseller secretari del Govern Valencià,